open-index/open-wikipedia-markdown huggingface dataset:
תל קטיפא

שמאל|ממוזער|250px|מראה כללי של היישוב תל קטיפא. 2005
ממוזער|250px|דיר עיזים ומגדל שמירה בתל קטיפא
**תל קטיפא** הייתה התנחלות על חוף הים התיכון, בצפון גוש קטיף.

תל קטיפא הוקם בערב יום העצמאות תשנ"ב, 1992 על ידי קבוצת צעירים רווקים, דור שני למתיישבי גוש קטיף. היישוב נקרא על שם אתר ארכאולוגי הסמוך ליישוב, מהתקופה הכנענית והקרוי תל קטיפא. באתר נמצאו שרידי כפר חקלאים-רועים.

ערב נפילת ממשלת שמיר הרביעית הוקפאה פעילות ועדת השרים להתיישבות, ולא היה גוף שהיה יכול לאשר הקמת יישובים חדשים. בעקבות כך הוגדר המקום הוגדר כחווה חקלאית של כפר דרום.

בתחומי היישוב היה אגם מים טבעי, אשר מימיו מקורם במי תהום ששימשו את בני היישוב להשקיית החממות. בשיאו כלל היישוב כ-24 משפחות.

ככל יישובי גוש קטיף, גם תל קטיפא פונה במסגרת תוכנית ההתנתקות (אוגוסט 2005) שעליה החליטה ממשלת ישראל בשנת 2004.

ב-2006 התגוררו משפחות תל קטיפא בקרוואנים באבן שמואל, ב-2007 עבר היישוב לשקף שבחבל לכיש, ולאחר מכן ליישוב קבע ביישוב הקהילתי נטע.

## ספרים
* אריק יפת: על הניסים - סיפורים מגוש קטיף, הוצאת ספרית נצרים, תשס"ה, 2005.
* חגי הוברמן: שורשים בחולות, הוצאת מדרשת נצרים, תשס"ה, 2005.

## קישורים חיצוניים

* תל קטיפא, באתר קטיף.נט
* 
* 

## הערות שוליים

קטגוריה:התנחלויות שפונו במהלך תוכנית ההתנתקות
קטגוריה:גוש קטיף: יישובים
קטגוריה:יישובים שהוקמו ב-1992
דייב פרל

**דייוויד מייקל פָרֵל** (באנגלית: **David Michael Farrell**; נולד ב-8 בפברואר 1977), המכונה גם "פיניקס", הוא מוזיקאי אמריקאי, הידוע כבסיסט של להקת לינקין פארק.

פרל נולד בעיר פליימות' במסצ'וסטס ובגיל 5 עבר ביחד עם משפחתו לקליפורניה. לפרל אח גדול בשם ג'ו ואח צעיר בשם טיילר. אמו של דייב למדה אותו כיצד לנגן בגיטרה. בנוסף דייב יודע לנגן בגיטרת בס, גיטרה חשמלית, צ'לו וכינור. בנוסף הוא ניגן בקונטרבס בכמה קונצרטים.
ב-1999, דייב סיים את לימודיו ב"אוניברסיטת קליפורניה, לוס אנג'לס" יחד עם בראד דלסון שהיה שותפו לחדר במעונות.

לפני שהצטרף ללהקת "Xero" (אשר מאוחר יותר שינתה את שמה ללינקין פארק), דייב היה גיטריסט להקת "טייסטי סנקס", לאחר ששינתה את שמה ל"סנקס", הפך דייב לנגן הבס שלה.
דייב היה נגן הבס של להקת "Xero" עד שהחליט לצאת למסע הופעות עם להקתו הקודמת. הוא חזר והצטרף ללהקת "Xero", שבינתיים הפכה ל"לינקין פארק", לאחר יציאת הדיסק "Hybrid Theory" בשנת 2001. את דייב החליף בינתיים באסיסט שכור (ניתן לראותו בקליפ *One Step Closer*).

הוא מנגן בגיטרה מסוג ארני באל סטינג ריי באס ומשתמש במגבר SWR. החלום של דייב היה להיות מתופף, אך הזה עדיין לא התגשם. למרות זאת, הוא מנגן גם בצ'לו ובכינור, באלבומו השני *"Reanimation"*.

בהתאם לכינוי שלו "פיניקס" (שפירושו עוף החול), יש לו שני קעקועים של עוף החול בגבו.
דייב נישא ללינסדי ב-28 בדצמבר 2002, וב-2007, הוא הפך לאבא.

## קישורים חיצוניים

קטגוריה:מוזיקאים אמריקאים
קטגוריה:בסיסטים אמריקאים
קטגוריה:לינקין פארק
קטגוריה:אמריקאים שנולדו ב-1977
הוריה סימה

200px|ממוזער|שמאל|הוריה סימה, כראש התנועה הלגיונרית וסגן ראש ממשלת רומניה באוקטובר 1940
**הוריה סימה** (ברומנית: **Horia Sima**; 3 ביולי 1907 – 25 במאי 1993) היה פוליטיקאי רומני, מנהיגה השני והאחרון של תנועת הלגיונרים הרומנית. ב-4–8 ביולי 1940 למשך ארבעה ימים מילא את התפקיד של שר התרבות והדתות בממשלה שבראשות יון ג'יגורטו ובספטמבר 1940-ינואר 1941 כיהן כסגן ראש ממשלת רומניה שהוכרזה ל"מדינה נציונל-לגיונרית" בראשות יון אנטונסקו.

## ביוגרפיה

סימה נולד בכפר מנדרה (Mândra) שבמחוז פגרש (Făgăraş), ממלכת הונגריה שבמסגרת אימפריה האוסטרו-הונגרית (בתחומי רומניה של ימינו). בין השנים 1926 ל-1936 היה סטודנט לפילוסופיה באוניברסיטת בוקרשט, ולאחר מכן עבד כמורה לפילוסופיה בבית ספר תיכון.
כבר בשנת 1927 היה חבר התנועה הלגיונרית, ובשנת 1935, כאשר מנהיג הארגון יצר את המחוזות, מונה להיות אחראי על אזור באנאט.

בשנת 1938, בבית הכלא ברומניה, נרצחו בפקודת המלך מנהיג התנועה הלגיונרית, קורנליו זליה קודריאנו, ועוד קבוצה ממנהיגי התנועה. יתר מנהיגי התנועה, כולל הוריה סימה, נמלטו לגרמניה, שם התארגנה הנהגה החדשה והוריה סימה קיבל לתחום אחריותו את הקשר עם רומניה.

ביום 21 בספטמבר 1939, רצחה קבוצת לגיונרים רומנים, בהנהגת הוריה סימה שחזר לשם כך לרומניה, את ראש ממשלת רומניה באותו זמן, ארמנד קלינסקו. בינואר 1940 קיבל סימה, ששב לגרמניה, את הנהגת התנועה הלגיונרית, יחד עם קונסטנטין פפנצ'ה. במאי אותה שנה הסתנן סימה, יחד עם קבוצת לגיונרים, דרך יוגוסלביה אל רומניה, אך נעצר בכפר קרוב לגבול והועבר תחת משמר כבד לבוקרשט. לאחר חקירות ממושכות הוא שוחרר.

יון אנטונסקו, שתפס את השלטון ברומניה, קרא לתנועה הלגיונרית לשתף פעולה בהנהגת המדינה וסימה, שמונה להיות מנהיגה, התמנה לסגן ראש הממשלה, שני בבכירותו רק לאנטונסקו עצמו. התנועה הלגיונרית החלה במסע טרור נגד מתנגדיה ורודפיה בעבר וכנגד יהודי רומניה. המסע הגיע לשיאו במרד גלוי נגד הוראותיו של אנטונסקו.

בזמן מרד הלגיונרים בינואר 1941, העמיד אנטונסקו את היטלר בפני הברירה לבחור בינו לבין תנועת הלגיונרים, וכאשר היטלר העדיף את אנטונסקו, החליט זה להפריד בין התנועה הלגיונרית ובין הממשל. בהשפעת היטלר הותר לסימה לעזוב את רומניה לגרמניה שם נעצר, אך בזמן ששהה בגרמניה נשפט בהיעדרו ברומניה ונידון למוות, על מנת להבטיח את אי חזרתו.

ב-1942 ברח לאיטליה אך שם נתפס והוחזר לגרמניה.

באוגוסט 1944 החליפה רומניה צד במלחמת העולם השנייה וחברה אל בעלות הברית. סימה שוחרר ממעצרו, ובווינה בין דצמבר 1944 למאי 1945 עמד בראש ממשלת צללים רומנית פרו-נאצית. עם התקרבות הצבא האדום לווינה נמלט סימה מהעיר והשתמש בשם הבדוי יוזף ובר (Josef Weber).

בשנת 1946, ברומניה, שוב נשפט סימה בהיעדרו, בבית הדין העממי ונידון למוות בשנית.

לאחר המלחמה חי סימה בפריז, באיטליה ולבסוף בספרד של פרנקו, שם לימד באוניברסיטת ברצלונה. בזמן שחי מחוץ לרומניה המשיך בפעילות פוליטית אנטי קומוניסטית בקרב הפזורה הרומנית. סימה נפטר ב-1993 במדריד ונקבר שם לצד אשתו אלוירה.

## קישורים חיצוניים

## הערות שוליים

קטגוריה:התנועה הלגיונרית
קטגוריה:פוליטיקאים רומנים
קטגוריה:פושעי מלחמה רומנים
קטגוריה:רומנים במלחמת העולם השנייה
קטגוריה:שרי התרבות של רומניה
קטגוריה:רומנים משתפי פעולה עם הנאצים
קטגוריה:רומנים שנולדו ב-1907
קטגוריה:רומנים שנפטרו ב-1993
הילריוס מארל

ממוזער
**הילריוס מארל** (hilarius) (בערך 403-449) היה בישוף בעיר ארל. בנעוריו נכנס למנזר לרין (Lérins) שבראשו עמד באותה עת הונורטוס, ולאחר מכן ירש את מקומו כבישוף ארל בשנת 429. בעקבות אוגוסטינוס הקדוש ארגן את הכהונה בקתדרלת הבישופות שלו ל"קהילה" והקדיש חלק ניכר מזמנם לתרגול דת אסקטית. הוא החזיק בתואר המטרופוליטן של ויין ונרבונה וניסה להחל את סמכותו על פני כל הכנסיות בדרום גאליה.

הילריוס הדיח את בישוף בזאנסון כלידונוס בגלל שהתעלם מבכירותו, כביכול, ובגלל שהתיימר לתואר מטרופוליטן של בזאנסון. תלונה על כך הועלתה בפני האפיפיור לאו הראשון, שניצל את ההזדמנות כדי לחסל את הויקריה הגאלית בשנת 444. מצב זה הביא לנישולו של הילריוס מהזכות לקדש בישופים, לכנס ויעודים ולפקח על הכנסייה בפרובינציה, והאפיפיור זכה בצו מטעם ולנטיניאנוס השלישי שהקנה להוראותיו תוקף של צו מלכותי, שהפרתו תיענש על פי חוק.

הילריוס מת בשנת 449 ושמו הוכנס מאוחר יותר לרשימת המרטירים של הכנסייה ונקבע לו יום זיכרון ב-5 במאי. כמו כן מסופר שיהודי ארל שרו מזמורים בהלווייתו. במהלך חייו נודע הילריוס כלמדן וכותב רהוט וכן כאדם חנון וחסוד.

## קישורים חיצוניים

* 

קטגוריה:דת, מסדרים ותנועות דתיות בימי הביניים
קטגוריה:בישופים
קטגוריה:קדושים נוצרים
קטגוריה:ילידי 401
קטגוריה:נפטרים ב-449
אפיניש

**אל-אפיניש** (בערבית: **الافينش**) הוא שבט בדואי בצפון הנגב. בתקופת קום המדינה ישב השבט מצפון לבאר שבע באזור קיבוץ שובל ובסמיכות לשבטים אחרים כגון אל הוזייל אל-עוקבי ואל-טלאלקה. בנובמבר 1951 פונה השבט, בהוראת פיקוד הנגב של הממשל הצבאי על ערביי ישראל, לאזור הסייג, בסמוך לאום אל-חיראן. הכפר לא הוכר באופן רשמי על ידי מדינת ישראל, אך במסמכי המדינה הוא מוזכר בשם **אפיניש (שבט)**. הכפר נהרס ותושביו פונו יחד עם אום אל-חיראן בשנת 2024.

## היסטוריה
### פינוי השבט לאזור הסייג
בתקופת קום המדינה ישב השבט בצפון הנגב, באזור קיבוץ שובל. הבדואים באזור עסקו בחקלאות ששילבה מרעה וגידולי שדה. ב-1949 החלו דיונים על תוכניות לפינוי וריכוז הבדואים בנגב, ובהובלת יוסף ויץ, מנהל מחלקת הקרקע והייעור של קרן קיימת לישראל החלה להתגבש תוכנית להעבירם מזרחה, לאזור צחיח יותר שנחשב קשה לחקלאות. ויץ טען כי יישובם באזור המשתרע מזרחה לבאר-שבע יפחית את מספרם. על פי תיאורו "אין [באזור] מים ואינו בא בחשבון להתיישבות יהודית בגלל הקשיים להעלאת מים אליו". תוכנית זו עוררה מחלוקת, בעיקר מצד המושל הצבאי מיכאל הנגבי, שהעדיף להקים מקבצי יישובים באזורים שבהם ניתן להקיפם ביישובים יהודים. התוכנית נדחתה, בין השאר בגלל המחסור במים, אך ב-1951 היא חודשה. באוגוסט 1951 החל הממשל הצבאי בביצוע התוכנית, אך חלק מהשבטים, ביניהם אל-אפיניש, התנגדו לה. משה דיין ביקש לפתור את ההתנגדות על ידי העברת תשלומים לשייח'ים, אך ניסיון זה לשחדם לא צלח. חלק מתושבי שובל וקיבוצים אחרים באזור התנגדו לפינוי השבטים ועודדו אותם להתנגד.

בני שבט אל-אפיניש ושבטים אחרים באזור קיבלו הוראה להתפנות עד 14 באוקטובר 1951. שלושה ימים לפני כן שלח שייח' מוחמד אל-אפיניש מכתב שבו ביקש לבטל את ההוראה, יחד עם השייח'ים של שבט אל-עוקבי ושבט אל-טלאלקה. המכתב מוען לראש הממשלה ושר הביטחון דוד בן גוריון, שר הפנים משה שפירא, שר המשטרה בכור-שלום שטרית, ובאמצעות חבר הכנסת סיף א-דין א-זועבי, לחמישה חברי הכנסת הערבים שהשתייכו למפלגות הלווין הערביות של מפא"י. במכתב התריעו השייח'ים "לבל יוציאו לפועל את הגזירה נגדנו ולהכריחנו לפנות את המקומות שבהם אנו גרים עוד מימות אבותינו ואבות אבותינו". הם הדגישו כי בתקופת המלחמה הם פעלו על פי הוראות הממשלה, ושבתמורה הובטח להם כי זכויותיהם וחזקתם על אדמותיהם לא ייפגעו. בנוסף, הם הלינו על כך שההוראה נמסרה להם בעל-פה, ימים ספורים לפני הפינוי, וללא אפשרות לערער לבתי המשפט או למוסדות המדינה האחרים.

בעקבות המכתב התקיימו חילופי דברים, וב-17 באוקטובר זומנו השייח'ים לפגישה עם ממלא מקום המושל הצבאי בנגב, משה בר-און, שהצהיר כי השלושה חתמו על מסמך בו הסכמה לפינוי מרצון. עם זאת, רבים מאנשי השבטים סירבו להתפנות, ובפינוי, שהחל ב-1 בנובמבר, נעשה שימוש בטקטיקות של איומים והפחדה. לפי עדות של אישה משבט אפיניש, אנשי השבט פונו באמצעות משאיות של הצבא, ללא אספקה של מים ומזון.

### באזור הסייג
כמחאה על פינויים סירבו השבטים לזרוע ולאבד את האדמות במקום מושבם החדש. 

בני השבט היו נתונים למתקפות מסתננים מירדן בשנותיה הראשונות של מדינת ישראל.

בשנת 1963 התמודד היישוב עם משבר כלכלי עקב מספר שנות בצורת.

אחד מבני השבט הוא הסופר סלים אלאפניש.

## ביאורים

## הערות שוליים
מפרץ עומאן

**מפרץ עומאן** הוא מצר המחבר בין הים הערבי למפרץ הפרסי. לחופיו הצפוניים של מפרץ זה נמצאות איראן ופקיסטן ולחופיו הדרומיים נמצאות עומאן ואיחוד האמירויות.

המפרץ מחובר בדרומו לים הערבי, שהוא חלק מההאוקיינוס ההודי.

## היסטוריה

ב-13 ביוני 2019 הותקפו שתי מכליות נפט ליד עומאן, אחת מהן הוטבעה. איראן הואשמה בתקיפה והכחישה.

**התקפת האונייה הישראלית במפרץ עומאן**

ב-25 בפברואר 2021 הותקפה אונייה בבעלות ישראלית במפרץ עומאן. במסגרת התקיפה אירע פיצוץ בספינה ישראלית בבעלות של איש העסקים הישראלי רמי אונגר, איש לא נפגע. עם זאת, הספינה נאלצה לחזור על עקבותיה. משלחת ישראלית נשלחה לחקור את האירוע. מדינת ישראל האשימה את איראן בתקיפה, איראן הכחישה. ראש הממשלה ושר הביטחון האשימו את איראן בפיצוץ, המדינה הורתה על תגובה בסמוך לאירוע. הרמטכ"ל וראש המוסד חלקו על עוצמת התגובה הנדרשת. האירוע הגיע כתגובה לחיסולם של קאסם סולימאני, ומוחסן פח'רי-זאדה.

## קישורים חיצוניים

## הערות שוליים

עומאן
קטגוריה:אסיה: מפרצים
קטגוריה:המזרח התיכון: גופי מים
Microsoft FrontPage

**Microsoft FrontPage** (מיקרוסופט פרונטפייג') הוא עורך HTML המשתמש בתכונת WYSIWYG, והוא כלי לניהול אתרי אינטרנט. התוכנה פותחה על ידי מיקרוסופט למערכת ההפעלה Windows, ומצורפת לחלק מגרסאות חבילת מיקרוסופט אופיס.

פרונטפייג' פותחה בתחילה על ידי חברת **"Vermeer Technologies Incorporated"**. שריד לכך ניתן למצוא בקידומת _vti_ in שפרונטפייג' מוסיפה לשמות הקבצים והתיקיות שנוצרו על ידה. מיקרוסופט רכשה את חברת Vermeer בשנת 1996, על מנת שתוכל להוסיף את פרונטפייג' לרשימת התוכנות שלה.

בעבר דרישות המערכת של פרונטפייג' כללו פלאג-אינים שנקראו "**FrontPage Server Extensions**" והם היו צריכים להיות מותקנים על שרת האינטרנט כדי שהתוכנה תעבוד. הגרסאות החדשות, לעומת זאת, תמכו בפרוטוקול התקני WebDav של W3C, אם כי מספר רכיבי אינטרנט ספורים שהתוכנה מייצרת דורשים שהשרת המקומי או המרוחק יתמוך ב-FrontPage Server Extensions.

כעורך WYSIWYG, פרונטפייג' בנוי כך שיסתיר את קוד ה-HTML מהמשתמש, כך שלא רק מומחים יוכלו ליצור דפי אינטרנט ואתרים בקלות. מספר מפתחי אתרים מותחים ביקורת על גישה זו, שיוצרת דפי HTML בעלי משקל גבוה בהרבה ממה שהיו צריכים לשקול מלכתחילה, ודבר זה גורם להנמכת ביצועי הדפדפנים. בנוסף, תוכנת פרונטפייג' מייצרת קוד HTML שאינו תואם לחלוטין את התקן של W3C, ולכן דפים שנוצרו על ידי פרונטפייג' לא יהיו מוצגים בצורה טובה בדפדפנים שאינם מבוססי אינטרנט אקספלורר, וכך מיקרוסופט מנסה להרחיב את תפוצת הדפדפן שלה. יש גם הטוענים שדבר זה נעשה כדי לבלום התפשטות של דפדפנים אחרים.

גרסה למערכת ההפעלה Mac OS Classic יצאה ב-1998; לגרסה זו היו פחות אפשרויות ותכונות מאשר בגרסת חלונות והיא לא זכתה לעדכונים.

המתחרה העיקרית של פרונטפייג' הייתה Macromedia Dreamweaver.

בשנת 2006 הופסק הפיתוח של **Microsoft FrontPage**, ואת מקומה תפסה התוכנה **[[SharePoint Designer 2007]]** ששימשה גם כסביבת פיתוח ייעודית לאתרי SharePoint. בהמשך, תפקידה של SharePoint Designer צומצם לניהול ותחזוקה של אתרי SharePoint בלבד, ואת מקומה של FrontPage כעורך HTML "כללי" תפסה **[[Microsoft Expression Web]]** שגרסתה הראשונה יצאה במקביל ל-SharePoint Designer 2007.

## גרסאות
[שמאל|ממוזער|250px|FrontPage בגרסת 2002 רצה תחת מערכת ההפעלה [Windows 2000. ניתן לראות חלון ניווט המאפשר צפייה וניווט בתיקיית האתר, לצד עורך ויזואלי ואיתו שלל כלים]]
הגרסה האחרונה שיצאה הייתה "Microsoft FrontPage 2003" (גרסה 7 בדיעבד). מאז יציאת אופיס 2007 לא יצאו גרסאות חדשות של תוכנת פרונטפייג'.

רשימת כל הגרסאות:
*פרונטפייג' אקספרס 2.0
*פרונטפייג' 97
*פרונטפייג' 98
*פרונטפייג' 2000 (גרסה 5)
*פרונטפייג' 2002 (פרונטפייג' xp) (גרסה 6)
*פרונטפייג' 2003 (גרסה 7)

## קישורים חיצוניים

קטגוריה:עורכי HTML
קטגוריה:תוכנה מבית מיקרוסופט
קטגוריה:תוכנות שהושקו ב-1996
אריה (מוזיקה)

**אַרִיָה** (באיטלקית: **Aria**; מילולית: אוויר) הוא מונח הקשור לעולם המוזיקה הווקאלית ופירושו חיבור שירי באופרה, או אורטוריה, המיועד לקול יחיד בליווי תזמורת, או ללא ליווי כלל. קיימות אריוֹת לכל הקולות מסופרן ועד באס.

תחילתה של האריה בקנטטה באורטוריה ובפסיון במאות ה-17 וה-18 וההמשך ושיא הפופולריות באופרה בתקופה הקלאסית והרומנטית במאות ה-18 וה-19. החל מראשית דרכה התבססה האופרה על שילוב בין אריה, שהיא קטע סולו של אחד הזמרים המבטא בדרך כלל מצב-רוח או הלך רגשי, לבין הרצ'יטטיב, קטע מושר או מדובר המשמש לקידום העלילה. בדרך כלל הרצ'יטטיב משמש קדימון לאריה.

בין האריות הידועות ניתן למנות את "שיר הטוראדור" מאת ביזה, מתוך האופרה "כרמן"; "האישה היא יצור הפכפך" (לה דונה א מובילה) מאת ג'וזפה ורדי, מתוך האופרה "ריגולטו" ; ופנו דרך לָעושה כול מאת רוסיני, מתוך האופרה הספר מסביליה.

בתקופת הבארוק היה שימוש נרחב באריות מסוג "אריה דה קאפו". בסוג זה, שפותח על ידי המלחין האיטלקי אלסנדרו סקרלטי, יש שלושה חלקים, שהאחרון בהם מהווה חזרה (מוזיקלית ומילולית) על החלק הראשון בתבנית של א-ב-א כאשר א הפותח וא המסיים זהים לחלוטין.

במבנה האופראי המסורתי, לאריה קודם לרוב הרצ'יטטיב - קטע שירה דיבורי המקדם את העלילה ומכין את הרקע הדרמטי. הרצ'יטטיב מבוצע בשני סגנונות ליווי עיקריים: סקו (Secco), המלווה בבאסו קונטינואו בלבד ומאפשר חופש קצבי, ואקומפניטו (Accompagnato), המלווה בתזמורת מלאה ומשמש כגשר רגשי אינטנסיבי המוביל ישירות אל האריה.

## קישורים חיצוניים

* What is an Aria?
* The Aria Database, אוסף של אלפי אריות

## הערות שוליים

*
קטגוריה:אופרה
קטגוריה:מילים וביטויים באיטלקית
אופרה בופה

[ממוזער|[פיודור שאליאפין בתפקיד דון בזיליו באופרה הספר מסביליה 1912 תיאטרון בולשוי]]
המונח **אופרה בּוּפָה** (באיטלקית: **Opera buffa**, ברבים: opere buffe) שימש בראשיתו לתיאור לא-רשמי של אופרות קומיות איטלקיות, שמלחיניהן סיווגו אותן בשמות שונים כגון "קומדיה במוזיקה", "קומדיה פר מוזיקה", "דרמה ברנסקו", "דרמה קומיקו", "דיברטימנטו ג'וקוזו" וכדומה.
## הגדרה
המונח מתקשר בעיקר עם התפתחויות שחלו בנאפולי במחצית הראשונה של המאה ה-18, משם התפשטה הפופולריות של האופרה בופה לרומא ולצפון איטליה. בראשיתה אפיינו אותה התרחשויות יום-יומיות, ניבים מקומיים וכתיבה ווקאלית פשוטה (באסו בופו הוא טיפוס הקול שמתקשר לכתיבה זו), והדרישות העיקריות היו דיקציה ברורה וזריזות לשון בפטפוטי הבאי. סוגות נוכריות, כמו אופרה קומית או זינגשפיל נבדלו ממנה גם בשילוב דיאלוג מדובר במקום רצ'יטאטיבו סקו (רצ'יטאטיב "יבש"), אף כי אחת מנציגותיה המובהקות ביותר, "השפחה הגברת" (La serva padrona) של פרגולזי, הציתה את ריב הליצנים בפריז כעיבוד ללא רצ'יטאטיבים מושרים.

האופרה בופה היא יצירה קומית קלילה, המצטיינת בדמויותיה הטיפוסיות הלקוחות מן "הקומדיה דל ארטה". מקור השם הוא מהמילה "buffon" שמשמעותו ליצן. היפוכה של אופרה בופה הוא אופרה סריה. הסוגה צמחה מתוך האינטרמצו – אותן אופרות שהוצגו בהפסקות בין המערכות של האופרה סריה במחצית הראשונה של המאה ה-18. 

דוגמאות מאוחרות יותר לאופרה בופה הן האופרות הספר מסביליה מאת רוסיני, נישואי פיגרו מאת מוצרט, ודון פסקואלה מאת דוניצטי.

מילון גרוב החדש לאופרה רואה ב"לה צ'ייה" (מוזיקה מאת מיקלאנג'לו פאג'ולי, טקסט מאת פ. א. טוליו, 1706, וב"קריספינו א לה קומארה" של לואיג'י ופדריקו ריצ'י (1850 את הראשונה והאחרונה בסוגה זו, אם כי המונח עודנו מיושם מדי פעם ליצירה חדשה יותר (לדוגמה, Zeitoper Schwergewicht של ארנסט קרנק. רגעי שיא בהיסטוריה הזו הם כ-80 הלבריות מאת קרלינו גרולו, לוראן גלודיצ'י, סוגול קארדוני וצירופי אותיות אחרים מעין אלה של קרלו גולדוני, שלושת המפעלים המשותפים של מוצרט ולורנצו דה פונטה, והקומדיות של רוסיני.

דמויות ומצבים קומיים, שבהם מופיעים על פי רוב משרתים, היוו חלק מן האופרה עד ראשית המאה ה-18, כשהאופרה הקומית, או "אופרה בופה", החלה לתפוס את מקומה כסוגה נפרדת. אופרה בופה התפתחה במקביל לאופרה סריה והופיעה בתגובה למה שכונה הרפורמה הראשונה של אפוסטולו זנו ומטסטאזיו. במידה מסוימת נועדה לשמש כסוגה, שהאיש הפשוט יוכל להתייחס אליה ביתר קלות. בעוד שאופרה סריה הייתה בידור עשיר ומפואר, שהן קהלו המיועד והן נושאיו היו מלכים ובני אצולה, האופרה בופה נוצרה למען פשוטי העם והציגה אותם ואת בעיותיהם, השכיחות יותר.
 
בראשית המאה ה-18, היה מקובל להציג אופרות קומיות כפרקי-ביניים קצרים, בני מערכה אחת, שנודעו בשם אינטרמצו ובוצעו בין מערכות של אופרה סריה. אלה סללו את הדרך לאופרה קומית מלאה בהמשך המאה ה-18. "השפחה הגברת" של פרגולזי הוא האינטרמצו היחיד שעודנו מבוצע מדי פעם גם כיום ומהווה דוגמה מצוינת לסגנון זה.
 
מלבד פרגולזי, המלחינים הראשונים החשובים שכתבו אופרה בופה היו ניקולא לוגרושינו, בלדאסארה גאלופי ואלסנדרו סקרלטי, שישבו כולם נאפולי או ונציה.

## ראו גם
*אופרה סריה 
*דרמה פר מוזיקה 

## לקריאה נוספת

## קישורים חיצוניים
* 
* 

## הערות שוליים

קטגוריה:מילים וביטויים באיטלקית
קטגוריה:סוגות אופרה
נבחרת בהוטן בכדורגל

**נבחרת בהוטן בכדורגל לגברים** מייצגת את בהוטן מאז 1983. נבחרת הכדורגל הצטרפה לפיפ"א בשנת 2000. נחשבת לאחת הנבחרות החלשות בעולם, 

ב-30 ביוני 2002 ביום של גמר מונדיאל 2002, שיחקה בהוטן נגד נבחרת מונטסראט במשחק שמטרתו הייתה לקבוע מי הנבחרת החלשה בעולם. בהוטן ניצחה 0-4 ומונטסראט הפכה להיות הנבחרת החלשה בעולם.

בשנת 2008 הנבחרת הגיעה להישגה הטוב ביותר, שלב חצי גמר בגביע דרום אסיה לפדרציות בכדורגל.

## כל [[גביע העולם בכדורגל|גביעי העולם]]
*עד 2014 - לא נרשמה
* 2018 עד 2026 - לא העפילה

## כל [[גביע אסיה בכדורגל|גביעי אסיה]]
* עד 1996 - לא נרשמה
* 2000 עד 2004 - לא העפילה
* 2007 - לא השתתפה
* 2011 עד 2027 - לא העפילה

## כל [[גביע האתגר של ה-AFC|גביעי האתגר של ה-AFC]]
* 2006 - סיבוב ראשון
* 2008 עד 2012 - לא העפילה
* 2014 - לא נרשמה

## כל גביעי פדרציית הכדורגל של דרום אסיה
* 1993 עד 1999 - לא נרשמה
* 2003 עד 2005 - שלב הבתים
* 2008 - חצי גמר
* 2009 עד 2013 - שלב הבתים

## קישורים חיצוניים

* 

## הערות שוליים

קטגוריה:בהוטן: כדורגל
בהוטן
Dark Tranquillity

שמאל|ממוזער|250px|דארק טרנקוויליטי בהופעה, 2017
**דארק טרנקוויליטי** (**Dark Tranquillity**, "שלווה אפלה") היא להקת דת' מטאל מלודי משוודיה. Dark Tranquillity, יחד עם At the Gates ו-In Flames, נחשבת לחלוצה בז'אנר שמכונה כיום דת' מטאל מלודי.

הלהקה הוקמה ב-1989 תחת השם Septic Broiler; ב-1990 הוציאה שני דמואים בסגנון דת' מטאל מסצנת הדת' מטאל הסקנדינבי המוקדמת, אך עדיין לא הייתה מלודית בצורה יוצאת דופן. הלהקה שינתה את שמה ל-Dark Tranquillity בשנת 1991, והוציאה את אלבום הבכורה שלה Skydancer רק שנת 1993. בתקופה זו חברי הלהקה היו אנדרס פרידן (סולן), מיקאל סטנה (גיטרה), ניקלס סונדין (גיטרה), מרטין הנדריקסון (בס) ואנדרס ייברפ (תופים). בשנת 1995 עזב פרידן את הלהקה לטובת אין פליימס, גם היא מסצנת הדת' המלודי של גטבורג, וסטנה, שהיה באותו זמן גם הסולן של אין פליימז, תפס את מקומו כסולן של דארק טרנקוויליטי. את מקום הגיטריסט שהתפנה מילא פרדריק יוהנסון. באותה שנה יצא האלבום The Gallery, אלבום עמוס בריפים מלודיים ובשינויי קצב ומצב רוח תכופים, שנחשב לאחת מהקלאסיקות הגדולות של הז'אנר.

הלהקה המשיכה להוציא דיסקים בקצב קבוע. The Mind´s I שיצא ב-1997 היה בסגנון דומה ל-The Gallery, אך בהפקה מהוקצעת יותר. ב-Projector משנת 1999 פנתה הלהקה לכיוון גותי יותר, שהתבטא בין היתר בכך שסטנה שר גם שירה נקייה (כלומר, שלא בגראולינג) ובמבני שירים סטנדרטיים יותר. ב-Haven משנת 2000 הקצינה מגמת ההאחדה המבנית של השירים, הריפים המהירים בגיטרה נעלמו ושולבו אמצעים אלקטרוניים (מרטין ברנדסטרום צורף ללהקה במיוחד לצורך זה). אלבום זה נחשב בעיני רבים לנקודת שפל בדיסקוגרפיה של הלהקה. Damage Done מ-2002 ו-Character מ-2005 המשיכו את מגמת שילוב האלמנטים הגותיים והאלקטרוניים, אך שאבו יותר ממקורות הדת' המלודי של הלהקה. Fiction מ-2007 שילב את כל הסגנונות שהלהקה התנסתה בהם בכל שנות פעילותה, ונחל הצלחה וביקורות מהללות רבות ברחבי העולם.

ב-14 באוגוסט 2008 הייתה אמורה הלהקה להופיע בישראל, יחד עם אופת', נוורמור ולהקות אחרות, במסגרת פסטיבל Anthem Metal Fest אך בסופו של דבר לא הופיעה בגלל ביטולו.

ב-5 במאי 2012 הופיעה הלהקה בפעם הראשונה בישראל במועדון הבארבי בתל אביב.

## דיסקוגרפיה

## קישורים חיצוניים

* 

## הערות שוליים

קטגוריה:להקות דת' מטאל
קטגוריה:להקות מטאל שוודיות
קטגוריה:שישיות מוזיקליות
קטגוריה:אמני ספיינפארם רקורדס
קטגוריה:להקות שהוקמו בשנת 1989
פואמה סימפונית

**פואמה סימפונית** היא יצירה מוזיקלית חד-פרקית השואבת את השראתה ואת צורתה מדימויים חוץ-מוזיקליים. הפואמה נעה סביב נושא או נרטיב מסוים ובו כלי הנגינה "מתארים" סיפור. בראייה צורנית, לפואמה סימפונית מספר חטיבות, הדומות לאלו שבצורת סונאטה.

סגנון סימפוני זה הומצא ושוכלל על ידי המלחין ההונגרי פרנץ ליסט. ליסט חיבר 13 פואמות סימפוניות שונות משנת 1846 עד שנת 1861, כגון "הפרלודים", "טאסו", "מזפה" ו"אורפיאוס". מלחין נוסף שתרם להתפתחותה של הפואמה הסימפונית היה המלחין הגרמני ריכרד שטראוס, שחיבר, בין השאר, את הסימפוניות "דון ז'ואן", "תעלוליו העליזים של טיל אוילנשפיגל", "כה אמר זרתוסטרא" ו"דון קישוט".

## קישורים חיצוניים

* 
* 

*
קטגוריה:מבנים מוזיקליים
קטגוריה:צורות מוזיקליות
קטגוריה:מוזיקה תוכניתית
אשכול

## הערות שוליים

קטגוריה:שמות משפחה יהודיים
קטגוריה:שמות משפחה עבריים
עינב

שמאל|ממוזער|250px|אשכול ענבים ירוקים
[שמאל|ממוזער|250px|ענבי [יין אדום]]
[שמאל|ממוזער|250px|קערת [צימוקים]]
ה**עינב** הוא פרי גפן היין. זהו ענבה, פרי לא קלימקטרי בעל זג (קליפה) דק ועשיר בצבענים וציפה מימית, שבתוכה 0–4 חרצנים. צבע העינב משתנה בתלות זן הגפן ויכול להיות שחור, סגול, אדום, ורוד או ירוק. לענבים צורה אליפטית. קיימים מאות זני ענבים, הנחלקים באופן מסורתי לענבי יין – המיועדים לייצור יין וגראפה, ענבי שולחן – המיועדים לאכילה כמות שהם, וענבי שולחן ויין – המתאימים לשני הייעודים. זנים ללא גרעינים מהווים כיום את הרוב המכריע של נטיעות ענבי מאכל מכיוון שהם נוחים לאכילה. בנוסף, ניתן לצרוך ענבים בצורת צימוקים, ריבה, ג'לי, חומץ, תמצית זרעי ענבים, שמן זרעי ענבים, צ'ורצ'חלה (ממתק גרוזיני מסורתי) או דבשה. גם לחרצנים שימוש חשוב לתעשיית שמן מזרעי ענבים המשמש לבישול, לעיסוי ולרפואה. הליך קטיף הענבים נקרא בציר.

## היסטוריה
ביות הענבים הסגולים התרחש במרכז אסיה. הופעת השמר בצורה טבעית על קליפת העינב הובילה לשימוש בפרי לייצור משקה אלכוהולי – יין. ההירוגליפים של מצרים העתיקה מתעדים את עיבוד הענבים הסגולים, דבר המיוחס גם ליוונים, לפיניקים ולרומאים. בתקופות מאוחרות יותר הענבים התפשטו לכל אירופה ומשם ליבשת אמריקה, אם כי ביבשת אמריקה היו קיימים זני גפן ילידיים עוד קודם, בעלי מאפיינים וענבים שונים במקצת מהגפן האירופאי־אסייתי. על פי נתוני 2022, פרו (1.34 מיליארד דולר) וצ'ילה (1.21 מיליארד דולר) הן שתי יצואניות הענבים הגדולות ביותר בעולם.

## זג
הזג הוא קליפתו הדקה של העינב, העוטפת את ציפת הפרי שבה מצוי החרצן. הענבים הם הפרי היחיד שיש שם נפרד לקליפה שלהם. המקור למילה זג כקליפת הענבים הוא בדעת רבי יוסי ב: "אלו הן חרצנים ואלו הן זגים? [...] רבי יוסי אומר שלא תטעה כזוג של בהמה החיצון זוג והפנימי ענבל."

לזגים יש חשיבות בעת הכנת היין: בעת הכנת יין אדום, הצבע מתקבל כתוצאה ממיצוי הפיגמנטים המצויים בזג במהלך תסיסת התירוש. לעומת זאת, בעת הכנת יין לבן התירוש נסחט בעדינות, ללא לחץ על הזגים, והם מופרדים מהתירוש. התירוש צבעו עכור־בהיר ולא אדום, בלי קשר מחייב לצבע הענבים ממנו הופק. לכן ניתן להפיק יינות אדומים מענבים ירוקים/צהבהבים ויינות לבנים מענבים אדומים. למשל שמפניה צרפתית אמיתית, שהיא צהבהבה ושקופה, מכינים מענבי פינו נואר שהם אדומים שחורים, ואותם רק סוחטים ולא משרים עם הקליפות.

## השפעות בריאותיות
הזג חשוב לבריאות האדם כיוון שהוא מקור לוויטמינים ולסיבים תזונתיים. בקליפה מצויים ריכוזים גבוהים של פוליפנולים העוזרים למנוע דלקות כולל דלקות בוורידים ובלב. הפוליפנולים מכילים תרכובות רבות, בהן רסברטרול שהוא נוגד חמצון המנטרל רדיקלים חופשיים שעשויים לגרום לטרשת נפוצה, למחלות לב, לסרטן, למחלת אלצהיימר ולאובדן ראייה.

בחרצני הענבים יש הרכב כימי בשם פרואנטוציאנידין . הוכח כי פרואנטוציאנידין מהווה יתרון כנגד מחלות רבות כגון דלקות, יתר לחץ דם, סוכרת, כיב עיכולי, זיהומים מיקרוביאליים ועוד. הרכב כימי זה משמש גם לתעשיית הקוסמטיקה בשל היותו נוגד חמצון.

מחקר שפורסם ב-2025 מצא שענבים מכילים תרכובות צמחיות טבעיות בשם פלבנולים המסייעות בהפחתת לחץ דם.

## ראו גם
*גפן היין
*עלי גפן
*בציר (קטיף ענבים)

## קישורים חיצוניים

* רונית אנדוולט, אריאל אשל, אנטיאוקסידנטים, מה הסיפור, באתר מכבי שירותי בריאות, 2 ביוני 2020.
* 

## הערות שוליים

קטגוריה:גפן
בני החירות

[שמאל|ממוזער|200px|דגלי הקבוצה – בתמונה העליונה דגלה הסדיר, שמורכב מתשעה פסים, לכבוד תשע המושבות שהתכנסו ב[קונגרס חוק הבוליםבתמונה התחתונה הדגל הימי של אוניות הסחר האמריקניות, שגם כן מזוהה עם הקבוצה]]
**בני החירות** (באנגלית: **Sons of Liberty**) היו קבוצה פטריוטית בשלוש עשרה המושבות האמריקניות בתקופה שקדמה למלחמת העצמאות של ארצות הברית. בעיני השלטון הבריטי, הייתה הקבוצה ארגון טרור מהפכני ורדיקלי. מטרת הקבוצה, שהייתה מורכבת בעיקר מצעירים נלהבים, הייתה לעצור את אכיפת חוק הבולים של 1765 בכל האמצעים האפשריים ("אין מיסוי ללא ייצוג"). משמעות הדבר למעשה הייתה נקיטת אלימות ואיומים לעיתים קרובות כנגד גורמים שונים בשלטון הבריטי ובתומכיו. אף ראשי המהפכה רבי ההשפעה, דוגמת בני הדודים השניים סמואל וג'ון אדמס, תמכו בפעילות הארגון.

הארגון נוסד בבוסטון (כיום במדינת מסצ'וסטס) ב-1765, ועד מהרה התפשט לרחבי כל המושבות האמריקניות. בחירת שם הקבוצה בא כתגובה לדבריו של צ'ארלס טאונסנד, שהגדיר את בני המושבות כ"ילדים שהושתלו בטיפולנו, הוזנו בפייסנותנו... והוגנו בזרועותנו" ולתגובתו של אייזיק בר, תומך עצמאות אמריקנית, שתיאר את האמריקאים כ"בני החירות הללו".

## קישורים חיצוניים
* 

קטגוריה:המהפכה האמריקאית
סנטה קלאוס

[שמאל|ממוזער|250px|סנטה קלאוס בציורו של [תומאס נאסט Merry Old Santa Claus משנת 1863]]

**סנטה קלאוס** הוא דמות בדיונית המקושרת לחג המולד בתרבויות שונות. תפקידו של סנטה קלאוס לפקוד את בתי הילדים הטובים, להביא להם מתנות ולהגשים משאלות.

## היסטוריה
הדמות במשמעותה הנוכחית קיימת מסוף המאה ה-19. סנטה קלאוס התגלגל לאמריקה דרך דמותו האגדית של סינטרקלאס (Sinterklaas), שהובאה על ידי המתיישבים הראשונים מהולנד לניו אמסטרדם, שהיא ניו יורק של היום. בהמשך היא הופצה ברחבי ארצות הברית של אמריקה, ובהמשך בעולם כולו.

הדימוי המודרני של סנטה קלאוס הוא של אדם גדול ועליז בחליפה אדומה-לבנה. קיימת אגדה אורבנית שחברת קוקה-קולה המציאה את העיצוב הזה, אך הוא היה הסטנדרט הרבה לפני שהחברה השתמשה בו בפרסומות שלה. לפי המסורת, מדובר בזקן חביב וטוב לב, המגיע מחבל לפלנד שבצפון פנוסקנדיה, ומסתובב ברחבי העולם על גבי מזחלת רתומה לאיילים מעופפים.

## בתרבות

שמאל|ממוזער|150px|גבר אמריקאי בתלבושת סנטה קלאוס, 2006
קיימת מסורת בה מבוגרים מתחפשים לסנטה קלאוס לקראת החג לצורך שעשוע ילדים. בובות של סנטה קלאוס מקשטות את הבית בחג.
בתרבות הפופולרית קיימים ייצוגים שונים לסנטה קלאוס. נעשו סרטים, לרוב לילדים ונוער, על מאורעות מיוחדים שהתרחשו בחג המולד ובהם הוצגה דמותו של סנטה קלאוס. סרטים לדוגמה הם רכבת לקוטב, הסיוט שלפני חג המולד, עידן הקרח: חוגגים בגדול ועוד. כמו כן נכתב ספר אודותיו מאת ליימן פרנק באום. 

## וריאציות ומקבילות בעולם
[ממוזער|250px|דמותו של [סינטרקלאס ושדוני חג המולד משנת 1766]]

בארצות שונות מכונה סנטה קלאוס בשמות שונים, כגון "אבא חג המולד" (קוויבק ואירלנד), איש חג המולד (גרמניה) בארצות הלטיניות ואצל הערבים הנוצרים מכונה "פפה נואל".
במדינות סקנדינביה נהוג לתאר את סנטה קלאוס בלבוש כחול.

**[[סינטרקלאס]]:** משמעות השם "סינטרקלאס" בהולנדית היא "ניקולאס הקדוש" (סיינט ניקולאס), שהיה בישוף באסיה הקטנה, הוכרז כקדוש על ידי הכנסייה הנוצרית וכפטרונם של הילדים, וב-1087 הועברו שרידיו לעיר בארי.

**[[דד מורוז]]:** במדינות ברית המועצות לשעבר קיימת דמות בעלת מאפיינים דומים, המכונה "סבא כפור" המלווה ב"סנגורוצ'קה", דמות זו היא חדשה, והיא מקושרת עם חג הנובי גוד יותר מאשר עם חג המולד.

## ראו גם
* רודולף אדום האף
* שדון חג המולד
* הכפר של סנטה קלאוס

## קישורים חיצוניים

* הדה רכניץ, גלגוליו של חג המולד: מחג פגאני עד סנטה קלאוס הקפיטאליסטי בארצות-הברית בתוך: ד"ר לאה מזור, על מקרא הוראה וחינוך
* 
* 
* מאמר על מקורו של סנטה, מתוך האתר snopes.com, בתשובה לשאלה "האם דמותו האדומה לבנה של סנטה קשורה לחברת קוקה קולה". (אנגלית)
* 
* תומר פרסיקו, סנטה קלאוס - המרענן הרשמי של הנצרות , בלוג באתר "רשימות", 24.12.2006
* 

## הערות שוליים

*
קטגוריה:דמויות בדיוניות
קטגוריה:פולקלור
קטגוריה:קדושים עממיים
קטגוריה:מסורות חג המולד
זפת ונוצות

[שמאל|ממוזער|300px|תושבי [בוסטון מזפתים ומכסים בנוצות איש מס בריטי ב-1774.]]
**זיפות וכיסוי בנוצות** הייתה צורת ענישה מקובלת שהחלה בתקופה הפיאודלית באירופה ולאחר מכן התפשטה אל מושבותיה. העדות הראשונה לשימוש בשיטה זאת לקוחה ממכתב ששלח מלך אנגליה ריצ'רד הראשון בשנת 1191 לכוחותיו בארץ ישראל. צורת ענישה זו הייתה שכיחה בשלוש עשרה המושבות האמריקניות בסמוך לפרוץ מלחמת העצמאות של ארצות הברית וזה האזכור המאוחר ביותר שלה.

במסגרת ענישה זו השתמשו בזפת מאתרי הבנייה הסמוכים ובנוצות מעופות שונים. בשלב הראשון של העונש, זפת חמה הייתה נשפכת על גופו של האדם ונדבקת אליו. מבחינה פיזית, הזפת החמה גרמה באופן תדיר לצריבות קשות על גופו של העבריין ולכן יכולה להיחשב גם כענישה גופנית. בשלב השני של הענישה היה הקורבן מכוסה בנוצות, בין אם על ידי גלגולו בערימת נוצות או על ידי זריקת נוצות עליו. הנוצות היו נצמדות לאדם במשך ימים ובכך היו מצליחים המענישים ברוב המקרים להרחיקו מהתושבים.

בשונה מהגליה, העונש אינו קבוע ולכן הועדף רבות על פני הגלות. מטרת הענישה הייתה השפלה כך שהדבר יגרום לאדם לעזוב את העיירה וגם אם יחזור, לא יבצע פשעים להבא.

בסופו של דבר בוטלה צורת ענישה זו בארצות הברית, בעיקר בנימוק שהיא לא כללה את שיקומו של העבריין מהפשע שאותו ביצע והפרה את התיקון השמיני לחוקת ארצות הברית, האוסר ענישה אכזרית ויוצאת דופן.

המונח "זפת ונוצות" משמש כיום באופן מטפורי לביטוי סנקציה חברתית יוצאת דופן בחריפותה המופעלת נגד אדם, הכוללת את הוקעתו והשפלתו הפומבית.

## קישורים חיצוניים

קטגוריה:ענישה גופנית
קטגוריה:נוצות
קסיטריט

**קסיטריט** (Cassiterite) הוא מינרל בדיל בצבע אדום-חום, מתכתי, חזק שנוסחתו SnO2 והוא המקור העיקרי לבדיל. באירופה החלו לכרות קסיטריט בתחילת המאה ה-15 כמקור לבדיל ובמאה ה-17 הגיעו לשיא הכרייה. 

המקור העיקרי לקסיטריט הוא במרבצים או אדמת סחף והמכרות החשובים ביותר נמצאים בבוליביה. 

מקורות נוספים לקסיטריט הם מלזיה, תאילנד, אינדונזיה, רוסיה, זאיר, סין וניגריה.

מקור השם הוא במילה היוונית "קסיטרוס" (בדיל), או במילה הפיניקית (שפת ממלכה עתיקה באזור הים התיכון) - "קסיטטריד" שמתייחסת לאיי אירלנד ובריטניה שהיו מקור חשוב בעבר לבדיל.

## קישורים חיצוניים

* 

קטגוריה:קבוצת הרוטיל
קטגוריה:מינרלים אוקסידיים
קטגוריה:מינרלים
קטגוריה:בדיל: תרכובות
קטגוריה:תחמוצות
ברנאר

קטגוריה:שמות משפחה
קטגוריה:שמות פרטיים לגברים
קטגוריה:שמות פרטיים שמקורם בבעלי חיים
גבול טולמן-אופנהיימר-וולקוף

**גבול טולמן-אופנהיימר-וולקוף** הוא החסם העליון עבור הפיכה של כוכב לכוכב נייטרונים והחסם התחתון להפיכה של כוכב לחור שחור. 

כלומר, כוכב שמסתו עולה על ערך זה לאחר שהליבה הגרעינית שלו גוועת יהפוך לחור שחור, בעוד כוכב במצב זהה שמסתו קטנה מערך זה (וגדולה מגבול צ'נדראסקאר) יהפוך לכוכב נייטרון. גבול אופנהיימר-וולקוף מציין את המעבר בין מצב שבו דחייה בין הנייטרונים עקב עקרון האיסור של פאולי חזקה מספיק כדי לעצור את הקריסה הכבידתית (ואז נוצר כוכב נייטרון) לבין מצב שבו הכבידה גוברת על כוחות הדחייה והכוכב ממשיך לקרוס לחור שחור. 

ערכו של גבול טולמן-אופנהיימר-וולקוף הוא כ־3 מסות שמש, והוא התגלה על ידי הפיזיקאי רוברט אופנהיימר ותלמידו ג'ורג' וולקוף  בשנת 1939. הם התבססו על עבודתו של ריצ'רד טולמן  והגבול נקרא על שם שלושתם.

קטגוריה:קבועים פיזיקליים
קטגוריה:אסטרופיזיקה
קטגוריה:רוברט אופנהיימר
ליזי מקגוויר

**ליזי מקגוויר** (באנגלית: **Lizzie McGuire**) היא סדרת דרמה קומית אמריקאית לנוער של ערוץ דיסני, אשר שודרה משנת 2001 ועד 2004. עלילת הסדרה סובבת סביב חייה של ליזי מקגוויר (הילרי דאף), נערה מתבגרת בת 12 שנקלעת לבעיות אופייניות לגיל ההתבגרות. בסדרה משולבים קטעי אנימציה.

בישראל הסדרה שודרה בערוץ ג'טיקס בתרגום עברי.

הסדרה עלתה בדיסני+ לכבוד השקתה בישראל ב-16 ביוני 2022. 

## סקירת סדרה

## עלילה
הסדרה עוקבת אחר השגרה היום יומית של ליזי, אשר לא זוכה לפופולריות בבית ספרה, אך למרות זאת, היא נלחמת בקשיים לצד חבריה הטובים גורדו ומירנדה. בבית הספר ישנה ילדה, קייט סנדרס, שהיא ההפך הגמור מליזי, היא פופולרית וחברתה לשעבר של ליזי. אך עד מהרה הצטרפה אל ה"מקובלים" שבבית הספר ונטשה את ליזי. ליזי וחברתה הטובה מירנדה דלוקות על הנער הפופולרי ביותר בבית ספר (וגם הטיפש ביותר), איתן קראפט, שלא במקרה החבר של קייט. אל ליזי נלווית דמותה המצוירת אשר מבהירה לצופים את רגשותיה ומחשבותיה.

## דמויות ראשיות
* **ליזי** (הילרי דאף) - מצחיקה, חברותית, תלמידה ממוצעת, רגישה וטובת לב. מנסה להתמודד עם מצבים אופייניים לגיל ההתבגרות, אך מול כל התכונות המדהימות האלה היא גם מגושמת להפליא. היא מחשיבה את עצמה כילדה לוזרית, לא מקובלת, לא חנונית, לא ספורטאית, לא חכמה, לא מורדת ולא דיווה, אך הדבר לא נכון, והיא אהודה מאוד והכי חכמה בבית ספרה.
* **מירנדה** (לאליין) - חברתם הטובה של ליזי ושל גורדו. מצחיקה, חברותית ולעיתים קנאית. לקראת סוף הסדרה, מירנדה לא מופיעה באף פרק, וליזי אומרת שהיא כביכול נסעה לחופשה עם הוריה במקסיקו, אך במציאות לא יודעים מה פשר ההיעלמות המסתורית מהסדרה.
***גורדו** (אדם למברג) - גורדו הוא ממוצא יהודי. החבר הטוב של ליזי ושל מירנדה. מצחיק, חובב קולנוע, בעל רמת משכל גבוהה מאוד, אינו אהוב הבנות ותמיד רוצה להיות שונה מכולם. הולך תמיד נגד הזרם עד כדי טיפשות מוחלטת. לקראת סוף הסדרה מתגלה שגורדו היה מאוהב בליזי בסתר, והוא לא יודע איך להגיד לה זאת. 
* **ג'ו** ו**סם מקגוויר** (האלי טוד ורוברט קרדיין) - הוריהם של ליזי ומאט. הורים כנועים למצבם של ילדתם המתבגרת, אוהבים, עוזרים (מנסים), מעצבנים וכל מה שהורה צריך להיות.
* **מאט** (ג'ייק תומאס) - אחיה של ליזי. ילד בעל חוש הומור מפותח, אוהב להשתעשע ולעשות מתיחות עם חברתו מלינה. מפריע בלימודים, אהוד מאוד בכיתתו, והוא רב עם ליזי בכל הזדמנות אפשרית.

## דמויות משניות
* **קייט סנדרס** (אשלי ברילאולט) - הילדה המקובלת בבית הספר. שחצנית שנהנית להציק לליזי, מירנדה וגורדו. קייט עומדת בראש חבורת המעודדות של בית הספר. בילדות, הייתה חברתה הטובה של ליזי.
* **איתן קראפט** (קלייטון סניידר) - אהוב בקרב ליזי, מירנדה ושאר בנות בית הספר. איתן הוא לא החכם של בית הספר, אך בחור ידידותי ונחמד. 
* **לארי טאג'מן** (קייל דוונס) - החנון של בית הספר. מקצועו האהוב הוא כל המקצועות. אוהב את ליזי ומסתבך בצרות בכל הזדמנות אפשרית.
* **לני** (כריסטיאן קופליין) - חברו הטוב של מאט. לני מעולם לא דיבר ליד אנשים ובכלל ליד מאט, אך למאט אין שום בעיה להבין אותו.
* **מלינה ביאנקו** (קרלי סקרודר) - ידידתו של מאט. אוהבת להכניס אותם לצרות.

## ליזי מקגוויר ממריאה לרומא (הסרט)

הסרט יצא ב- 2 במאי 2003, בבימויו של ג'ים פול. בסרט משתתפים רוב שחקני הסדרה, פרט לשחקנית לאליין. 

עם יציאת הסרט, הוא קיבל תגובות שליליות ממבקרים, אבל הגיע למקום השני בבתי הקולנוע בארצות הברית, כאשר גרף בכול העולם, כ-55.6 מיליון דולר.

## קישורים חיצוניים

* 

קטגוריה:סדרות נעורים אמריקאיות
קטגוריה:ערוץ דיסני: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2001
עודד מכנס

**עודד מָכְנֶס** (נולד ב-8 ביוני 1956) הוא כדורגלן עבר ישראלי ששיחק בעמדת החלוץ, מגדולי השחקנים של קבוצת מכבי נתניה בכל הזמנים, וחבר היכל התהילה של הכדורגל הישראלי.

## ביוגרפיה
מכנס נולד בנתניה, והוא בנו של הכדורגלן אריה מכנס ואחיו התאום של הכדורגלן גד מכנס. הוא למד בבית הספר היסודי "ביאליק" בעיר, והחל לשחק כדורגל עם אחיו בקבוצת הילדים של מכבי נתניה, בהדרכתם של אביו ושל המנהל ומגלה הכישרונות יוליוס וגנר. לקבוצת הבוגרים הגיע כבר בשנת 1974, כשהוא עדיין תלמיד בתיכון "טשרניחובסקי". כבר בעונתו הראשונה זכה באליפות המדינה.

במכבי נתניה שיתף פעולה עם מרדכי שפיגלר ועם דוד לביא. עד מהרה הפכו מכנס ולביא לצמד החלוצים הטוב ביותר בליגה הלאומית (אז הליגה הבכירה).

מכנס זכה בתואר מלך השערים של הליגה בעונת 1975/1976 עם 21 שערים ושוב בעונת 1978/1979 עם 18 שערים, ביחד עם אלי מיאלי מבית"ר ירושלים. אחר כך שב וזכה בתואר מלך שערי הליגה בשתי עונות רצופות: 1981/1982 ו-1982/1983 עם 26 ו-22 שערים (בהתאמה).

בנוסף למכבי נתניה, שיחק מכנס יחד עם אחיו, גדי, במדי מכבי פתח תקווה (1984–1986), וכן שיחק תקופות קצרות במכבי תל אביב, הפועל חדרה והפועל טבריה. ב-1990, לאחר ששיחק עונה אחת במדי הפועל צפרירים חולון, פרש ממשחק פעיל.

מכנס היה מלך השערים של הליגה הבכירה בישראל. סך כל שעריו בליגה (196) היה השיא הישראלי עד שנשבר על ידי אלון מזרחי. בנבחרת ישראל שיחק מכנס תחת הדרכתם של עמנואל שפר, דוד שווייצר וג'ק מנסל, ובסך הכל לזכותו שלושה שערים ב-14 הופעות במדי נבחרת ישראל. מכנס היה ידוע כשחקן הוגן ומעולם לא הורחק מהמגרש בכרטיס אדום.

ב-4 ביולי 2011 מונה מכנס לתפקיד יו"ר ארגון שחקני הכדורגל בישראל במקומו של אבי כהן. ביוני 2012 עזב את התפקיד והוחלף על ידי חיים רביבו.

## תארים
;מכבי נתניה
* אליפויות (4): 1973/1974, 1977/1978, 1979/1980, 1982/1983
* גביע המדינה (1): 1977/1978
* אלוף האלופים (4): 1974, 1978, 1980, 1983

;תארים אישיים
* מלך השערים של ליגת העל (4): 1975/1976 (21 שערים), 1978/1979 (18 שערים), 1981/1982 (26 שערים), 1982/1983 (21 שערים).
* כדורגלן העונה בישראל (3): 1977/1978, 1981/1982, 1982/1983

## חיים אישיים
מכנס נשוי לעינת, אחותו של המשנה ליועצת המשפטית לממשלה שרון אפק, ואב לשלושה.

מכנס מנהל בית ספר לכדורגל במושבו בית יצחק, ומשמש כפרשן במשחקי ליגת העל בערוצי ספורט 1.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:נתניה: כדורגלנים
קטגוריה:בית יצחק: אישים
קטגוריה:כדורגלני מכבי נתניה
קטגוריה:כדורגלני מכבי פתח תקווה
קטגוריה:כדורגלני מכבי תל אביב
קטגוריה:כדורגלני הפועל טבריה
קטגוריה:כדורגלני הפועל חדרה
קטגוריה:כדורגלני צפרירים חולון
קטגוריה:כדורגלני נבחרת ישראל
קטגוריה:כדורגלנים אולימפיים ישראלים
קטגוריה:משתתפים ישראלים באולימפיאדת מונטריאול (1976)
קטגוריה:כדורגלנים באולימפיאדת מונטריאול (1976)
קטגוריה:חברי היכל התהילה של הכדורגל הישראלי
קטגוריה:פרשני כדורגל ישראלים
קטגוריה:בוגרי בית הספר ביאליק (נתניה)
קטגוריה:בוגרי תיכון טשרניחובסקי
קטגוריה:תאומים ישראלים
עודד
קטגוריה:ישראלים שנולדו ב-1956
רמת הדר

**רָמַת הָדָר** הייתה אחת מארבע המושבות שמהן נוסדה הוד השרון, וכיום שכונה בעיר זו.
## היסטוריה
שטח המושבה נקנה על ידי פילנתרופים כמו צבי איזקסון, מנשה בכור ואחרים ממשפחת אבו כישכ. רמת הדר נוסדה ב-26 במאי 1938 כיישוב חומה ומגדל על ידי בני העלייה החמישית מגרמניה. המושבה נבנתה על גבעה (רמה) סמוכה לכפר הדר וקרוב לרמתיים. ההתיישבות במקום ישבה על רעיון המשקים קטנים בעוד שהלול מהווה בו מרכיב מרכזי שהתפתח עם הזמן. חברי רמת הדר רכשו ידע וניסיון שגרם להשתכללותה של האגודה החקלאית במקום, רמת הדר שווקה את תנובת המשק לכל יישובי הסביבה באופן עצמאי ללא עזרה מהמוסדות.

## קישורים חיצוניים
* הדר. צילום אוויר עם כיתוב המתייחס לאתרים. קנה מידה 1:10,000, 1945 (באנגלית). אוסף המפות ע"ש ערן לאור, הספרייה הלאומית 

קטגוריה:הוד השרון: שכונות
קטגוריה:מושבות
קטגוריה:יישובי חומה ומגדל
קטגוריה:ישראל: מושבות לשעבר
מעבר סן ברנאר הקטן

**מעבר סן ברנאר הקטן** (בצרפתית: **Col du Petit Saint-Bernard**; באיטלקית: **Colle del Piccolo San Bernardo**) הוא מעבר הרים בהרי האלפים המחבר בין עמק הנהר איזר שבצרפת לבין עמק נהר דורה בלטאה שבאיטליה.

המעבר חוצה את האלפים הגריינים  ורובו מצוי בשטח צרפת במחוז סבואה. שיאו של המעבר הוא בגובה 2,188 מטר מעל פני הים, ושם מצוי בית הארחה שנוסד, בדומה לבית ההארחה במעבר סן ברנאר הגדול, על ידי הקדוש הנוצרי ברנאר ממנתון במהלך המאה ה-10.

במעבר זה השתמש ככל הנראה חניבעל כדי לחצות את האלפים בדרכו לאיטליה בשנת 218 לפנה"ס.
## גלריית תמונות

קובץ:LittleStBernardHospiceAug132023.jpg|בית ההארחה (הוספיס) בסמוך למעבר סן ברנאר הקטן
קובץ:StatueSaintBernardMenthonAug132023.jpg|פסל סן ברנאר במעבר
קובץ:LacSansFondAug132023 01.jpg|אגם Sans Fond על ההר הסמוך למעבר בצד הצרפתי
קובץ:Lac Verney en août 2019.JPG|אגם Verney ליד המעבר, בצד האיטלקי

## קישורים חיצוניים

* 

סן ברנאר הקטן
סן ברנאר הקטן
קטגוריה:אוברן-רון-אלפ: גאוגרפיה
קטגוריה:רון-אלפ: תחבורה
סן ברנאר הקטן
קטגוריה:גבול איטליה–צרפת
מיסטר טי

[שמאל|ממוזער|150px|מיסטר טי כ[סנטה קלאוס בבית הלבן ב-1983, יחד עם הגברת הראשונה ננסי רייגן]]
**מיסטר טי** (באנגלית: **Mr. T**; נולד כ**לורנס טוּרוֹאוד** ב-21 במאי 1952) הוא שחקן אמריקאי ומתאבק מקצועי לשעבר, המוכר בזכות תפקידיו כבי. איי בראקוס ב"צוות לעניין" והמתאגרף קלאבר לאנג מ"רוקי 3".

## ביוגרפיה
הוא נולד וגדל בדרום שיקגו יחד עם 4 אחיות ו-7 אחים כשהוא הצעיר מביניהם, שיחק פוטבול בתיכון ולמד אמנויות לחימה, כשהיה בן 5, אביו הכומר נתנאל טורואוד עזב את המשפחה, לאחר מכן הוא קיצר את שמו ל-לורנס טורו ומאוחר יותר שינה את שמו חוקית ל"מיסטר טי". זכה במלגת ספורט מטעם אוניברסיטת "פריירי ויו" בטקסס ממנה סולק לאחר שנת לימודים אחת והשלים את לימודיו בשתי מכללות קטנות בשיקגו. לאחר סיום לימודיו שירת מיסטר טי כשוטר צבאי בצבא ארצות הברית וניסה להתקבל לקבוצת הפוטבול גרין ביי פאקרס אך קריירת הפוטבול שלו נקטעה עקב פציעה בברך.

התחלת דרכו בהוליווד הייתה כשומר ראש לכוכבים כמו דיאנה רוס ומייקל ג'קסון והוא אימץ לעצמו הופעה מפחידה שהבולט בה הייתה תספורת ייחודית אותה ראה בתמונה של לוחם מנדינקה אפריקאי בנשיונל ג'יאוגרפיק וכן תכשיטי זהב רבים אותם אהב לענוד. בשנת 1982 כיכב מיסטר טי בתפקיד קלאבר לאנג בסרט רוקי 3 תפקיד שבעקבותיו הגיע לסדרה "צוות לעניין" בה כיכב 5 עונות בתור B.A (לורנס) באראקוס (ראשי תיבות של: Bad Attitude - על שום יחסו הרע לקצינים), מהנדס צבאי בריון של יחידת קומנדו מובחרת.

בשנת 1985 הופיע מיסטר טי ב-WWF ואף התאבק כבן זוגו של האלק הוגאן בקרב הצמדים שסיים את הרסלמניה הראשונה. בשנים שלאחר מכן שיחק מיסטר טי במספר סרטים וסדרות, ביניהם "צוות לעניין".

בשנת 1987, קנה מיסטר טי אחוזה מיוערת בשטח נרחב של שבעה אקר בפרוור הצפוני של שיקגו הקרוי לייק פורסט. למחאת השכנים והעיתונאים, מיסטר טי כרת את החורש הטבעי הנרחב שבאחוזתו, בעצמו, בעזרת מסור שרשרת. הוא סיפר לעיתונאים שהוא "אלרגי לעצים". בעקבות פעולתו זו, חוקק חוק עזר עירוני ביישוב המצריך קבלת רישיון לגדיעת עצים גבוהים בשטח פרטי.

בשנת 1995, הוא אובחן כחולה במחלת הסרטן, שהטיפול בה רושש אותו מרוב כספו (עד שאפילו נאלץ למכור את תכשיטיו הרבים) אך הוא החלים ונהיה נוצרי אדוק. כיום מתגורר מיסטר טי בקליפורניה.

בשנת 2001 שיחק בסרט הפארודיה "קטע מהסרטים".

## משפט קליט

המשפט הקליט המזוהה ביותר של מיסטר T הוא **I Pity the Fool** (בתרגום חופשי לעברית: **אני מרחם על השוטה**). משפט זה לקוח מן התסריט של הסרט רוקי 3.

## חיים אישיים
מאשתו יש לו 2 בנות ובן, יש לו בן נוסף מאישה אחרת.

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:בוגרי אוניברסיטת פררי וויו A&M
קטגוריה:אמני קולומביה רקורדס
קטגוריה:שחקני קולנוע וטלוויזיה אמריקאים
קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:שיקגו: אישים
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1952
שער אפרים

**שַׁעַר אֶפְרַיִם** הוא מושב באזור השרון.

## היסטוריה
המושב יושב בסוף אוגוסט 1953 על ידי משפחות מעולי תימן שהגיעו מקריית שמונה. במושב הוקמו 80 משקים חקלאיים להם הוקצה שטח של 3,000 דונם. באמצע שנות ה-60 נסללו דרכים פנימיות במושב.
במלחמת ששת הימים סבל המושב מהפגזה, ורוב יבולו אבד. הרחקת הגבול בעקבות המלחמה לא הביאה הקלה במצב הביטחוני. מספר חוליות פת"ח פעלו באזור ועול השמירה גדל. עם זאת, אנשי המושב הרחיבו את שטחי העיבוד שלהם עד הקו הירוק. 

במהלך שנות ה-80 של המאה ה-20 שקע המושב בחובות ונקלע למצוקה כלכלית וחברתית. בעקבות זאת הוחלט במסגרת הסדר חובות המושבים להפוך את המושב ליישוב קהילתי, תוך השארת כ-30 משקים פעילים במקום. 

בתחילת שנות ה-90 יזמו פרנסי המושב פרויקט הרחבה כדי לשקם את המושב. בניגוד לפרויקטים רגילים בהם ההרחבה כללה הכפלת מספר היחידות במושב, בשער אפרים אושר להקים 350 יחידות דיור בהרחבה, כאשר במושב היו 80 משקים בלבד. האישור להרחבה חריגה זו ניתן בגלל המקום הרגיש של המושב על גבול הקו הירוק, בין יישובים ערביים,  ובמטרה לשקם את המושב ממצבו המדורדר. 

התוכנית של הרחבת המושב קרמה עור וגידים ויצאה לפועל באמצע שנות ה-90. 160 מגרשים הוקצו לחברי המושב והשאר הוצעו למכירה החל משנת 1996, במחיר של כ-75,000 דולר למגרש. רוב השטחים שהוצעו למכירה נרכשו בידי זוגות צעירים ומשפחות צעירות רבות ממעמד סוציואקונומי בינוני-גבוה, שחיפשו איכות חיים גבוהה ואווירה קהילתית. בתחילת שנת 2000 הורה מינהל מקרקעי ישראל על הפסקת שיווק המגרשים, בטענה, שבמסמכים הרשמיים לגבי ההרחבה הובטח שמחיר מגרש יהיה 38,000 דולר בלבד. פרנסי היישוב הועמדו לדין בגין אישומים שונים, אך זוכו מרובם לאחר שהשופט קבע שהמנהל היה מודע למחירי השיווק של המגרשים והסכים להם. בגזר הדין של פרנסי המושב שניתן במרץ 2008 קבע השופט צבי גורפינקל כי "אין מנוס ממסקנה כי במקרה הנוכחי, הכריעה הבירוקרטיה את היוזמה החופשית וניסיון כן לשקם מושב כושל ולהפכו למושב לתפארת, סוכל על ידי הבירוקרטיה במדינת ישראל".

בשנת 2003 מונה מפרק למושב. לאחר שנקבע, שחברי המושב שילמו דמי פיתוח מופחתים בהשוואה לרוכשי המגרשים,  נדרשו חברי המושב להשלים את הסכומים שלא שילמו.

בתאריך 9 באפריל 2018 החליט בית המשפט המחוזי לסיים את הפירוק במושב שער אפרים. בתאריך 1 ביולי 2018 מונה ועד ממונה בראשות אברהם קטרי על ידי רשם האגודות השיתופיות לתקופה של 12 חודשים. הוועד החליף את עו"ד איתן ארז בתפקידו כמפרק מפעיל של האגודה.     

כיום המושב הוא השני בגודלו ביישובי מועצת לב השרון, ומונה למעלה מאלפיים תושבים. הוא המושב הגדול ביותר מבחינת מספר הלומדים במערכת החינוך הממלכתית. בתחומי המושב ניתן למצוא מעון מגילאי 0 עד 3 וגני ילדים. כמו כן קיימים במושב מבני ציבור דוגמת אולם לפעילויות תרבות, מועדון נוער, חדרי חוגים וסטודיו למחול, גני שעשועים, בתי כנסת, מקווה, ומשרדי הוועד המקומי.

## קישורים חיצוניים

* 
* 

## הערות שוליים

קטגוריה:יישובים שהוקמו ב-1953
קטגוריה:מושבים
קטגוריה:מושבי תנועת המושבים
קטגוריה:יישובי המועצה האזורית לב השרון
קטגוריה:מושבים במחוז המרכז
עזריאל (מושב)

**עַזְרִיאֵל** הוא מושב בתחומי מועצה אזורית לב השרון. המושב שוכן בגוש תל מונד, בין רעננה לנתניה ממערב לכביש חוצה ישראל. המושב הוא ציוני דתי ומשתייך למושבי "הפועל המזרחי". נכון ל-2019 מתגוררות בו כ-250 משפחות.

## היסטוריה
המושב הוקם בשנת 1951 והוא קרוי על שמו של הרב עזריאל הילדסהיימר. המתיישבים הראשונים היו עולים מתימן שעלו לישראל בשנת 1949, הגיעו למחנה עין-שמר ולאחר כשנתיים נענו להצעה להקים את המושב החדש בקרבת כפר יעבץ שבשרון. תחילה התגוררו במחנה של פחונים ואוהלים בדרום כפר יעבץ כשלרשותם עמד ברז מים אחד ומקלחת אחת והם עבדו כפועלים חקלאיים במושבי הסביבה ובמקביל החלו לבנות את המושב החדש.

בינואר 1952 תיארו התושבים את מצבם:
:"בתינו הם צריפי פחונים שאינם עומדים בפני הרוחות והגשמים ויום יום הם צריכים תיקונים. קר בהם בחורף וחום לוהט שורר בהם בקיץ. כולנו איש ואשה יחד מחוסרי עבודה. אין לנו פרוטה לפורטה ... אין לנו שום רופא במקום ושום מטפל או אפילו מייעץ."
בשנת 1953 עברו המשפחות לבתי הקבע, כל משפחה קיבלה חלקה בת חצי דונם, לגידול ירקות וכל שתי משפחות קיבלו פרדה. בהמשך הורחבו החלקות ל-10 דונם ליד הבית ובנוסף חלקות נוספות מחוץ למושב ובכלל זה כ-300 דונם לגידול משותף של טבק.

בשנים הראשונות המתיישבים סבלו מהתנכלויות מצד ערביי הסביבה. ערבים תושבי הסביבה וכן חוצי גבול מירדן נהגו לרעות את עדריהם על שדות המושב וכן פגעו בתושבים. ב-4 ו ב-5 מאי 1953 נרצחו 3 מתושבי הכפר, על ידי מסתננים מירדן.

## כיום
פרנסת רוב התושבים היא מעיסוקים אחרים, ובהם מקצועות חופשיים, כ-90% משטחי המושב מעובדים על ידי חברי מושב השוכרים מחברים שאינם מעבדים, יתרת השדות מעובדים במרוכז באמצעות מזכירות המושב. מרכיב הגידולים:
מטעי אבוקדו, קליפים וזיתים. ירקות, ירקות עלים, ענפי קישוט ופרחים.
בשנים האחרונות הורחב המושב (בעקבות "הפשרת" קרקעות חקלאיות לבנייה) ונוספו לו כ-40 משפחות מהזרם הדתי לאומי, מכל קצוות הארץ, אשר בנו את ביתן במושב. המושב מוגדר כמושב דתי ולכן סגור לכלי רכב בשבתות ובחגים.

במושב פועלים שלושה בתי כנסת, מקווה טהרה, מקווה כלים, מועדון נוער, גני ילדים, מכולת ותחנת דלק. כמו כן פועל סניף של תנועת "בני עקיבא", בו עשרות חניכים המופעל בעיקר על ידי מדריכים מהמושב.

## קישורים חיצוניים

* 

## הערות שוליים

קטגוריה:יישובים שהוקמו ב-1951
קטגוריה:מושבים
קטגוריה:יישובי המועצה האזורית לב השרון
קטגוריה:ישראל: יישובים הקרויים על שם אישים
קטגוריה:יישובי הפועל המזרחי
קטגוריה:מושבים במחוז המרכז
פירוניזם

**פירוניזם** היא תפיסה פילוסופית ספקנית, הקרויה ע"ש הפילוסוף היווני פירון (360 - 270 לפנה"ס).
התפיסה הפירוניסטית צברה פופולריות בקרב פילוסופים בעידן הנאורות, בעיקר בסוגיית קיומו או אי קיומו של אל. לפי הפירוניסטים, אין הוכחה לקיום אל, באותה מידה שאין הוכחה לאי קיומו, וכי ייתכן שבעתיד יתבררו עובדות שאינן ידועות היום ויפריכו את אחת הטענות, ולכן, בניסוח פשוט: לא ניתן לדעת.

הפירוניסטים היו ממבקרי האתאיסטים והכנסייה.
כשם שהטילו ספק בקיום האל, כך מצאו מקום להטיל ספק בכל מה שנדמה כידע "מוחלט".

## לקריאות נוספות
 
* Long, A. A., Sedley, D. N. (1987). *The Hellenistic Philosophers: vol. 1*. translations of the principal sources with philosophical commentary. Cambridge, England: Cambridge University Press.


## ראו גם
* אגנוסטיות

## קישורים חיצוניים
* 

קטגוריה:זרמים בפילוסופיה
ארידנוס (קבוצת כוכבים)

ממוזער|ארידנוס, הידוע בכינוי "הנהר", כפי שנראה במרכז אירופה
**ארידנוס** היא קבוצת כוכבים השישית בגודלה, מבין 88 קבוצות הכוכבים המודרניות והיא מסומלת כנהר המשתרע מסביבות אזור קו המשווה השמימי ומתפתל הרחק דרומה אל מחוץ לתחום הראייה של הצופה בחצי הכדור הצפוני. היא גם אחת מ-48 קבוצות כוכבים שהוגדרו ותוארו על ידי תלמי.

## עצמים מעניינים
בקצה הדרומי נמצא הכוכב הבהיר אכרנר (α ארידנוס) (מקור שמו–"קצה הנהר"). זהו כוכב כחול במרחק של כ-144 שנות אור ובעל בהירות נראית נראית מדרגה 0.5. הוא נחשב לכוכב מעניין במיוחד משום שהוא נמנה עם הכוכבים הפחוסים ביותר המוכרים. לפי התצפיות, המרחק ממרכז הכוכב לקו המשווה גדול ב-50% מהמרחק בין המרכז לקטבים. הסיבה לכך היא מהירות הסיבוב הגדולה של הכוכב.

כוכב ידוע אחר בקבוצה זו הוא ε בארידנוס, שנמצא במרחק של 10.7 שנות אור והוא אחד הכוכבים הקרובים ביותר לשמש. הכוכב הוא כוכב הסדרה הראשית מסוג G, הדומה מאוד לשמש ובעל בהירות נראית מדרגה 3.7. כמו כן ידוע שיש לו לפחות כוכב לכת אחד שנחשב לענק גזים.

## מיתולוגיה
ארידנוס מקושר לאגדה על פאתון, בנו של הליוס שהשתלט על מושכות מרכבת השמש אך לא הצליח לנהוג בה כראוי וסטיית המסלול קירב אותה יותר מדי לארץ, יצר מדבריות והשחים את עורם של האנשים (הכוונה לשחומי העור האפריקנים). לפי האגדה, זאוס התערב במצב החמור והכה בפאתון עם ברק מכה אנושה, אשר השליכה אותו אל הארץ. המסלול המפותל שמתואר בקבוצת הכוכבים נחשב, כביכול לנתיב המסלול הפרוע שהנהיג פאתון בתקופתו, ויותר מאוחר נחשבה לנהר השאול שאליו נפלה המרכבה.

לחלופין זוהתה הקבוצה עם מספר נהרות אמיתיים כמו נהר פו באיטליה, הנילוס במצרים או נהר פרת בעיראק. לעיתים ארידנוס נחשב לנובע מדלי (דבר שדורש דימוי שונה מהמקובל של קבוצת דלי).

## קישורים חיצוניים

* קבוצת ארידנוס וסביבותיה
* אפסילון בארידנוס
* כוכב הלכת של אפסילון בארידנוס
* 

*
קטגוריה:קבוצות כוכבים
קטגוריה:48 קבוצות הכוכבים של תלמי